Súradnice: 49°04′35″S 20°41′22″V﻿ / ﻿49,0765°S 20,6895°V﻿ / 49.0765; 20.6895

**Žľabová** je potok v regióne Spiš, v obci Levoča v okrese Levoča v Prešovskom kraji. Je ľavostranným prítokom Rovinného potoka; má dĺžku 3,6 km. Je vodným tokom VIII. rádu. Hydrologický identifikátor: 4-32-04-1362. Geomorfologická kategorizácia: geomorfologický celok Levočské vrchy, geomorfologický podcelok Levočské planiny.

Prameň
------

Pramení v nadmorskej výške 935 m n. m. v severovýchodnej časti územia mesta Levoča neďaleko od obecnej hranice medzi obcami Levoča a Torysky v lesnom a poľnohospodárskom extraviláne *Žľabová* (pole v Toryskách), južne od vrchu *Na Brinky* s nadmorskou výškou 1 052 m n. m. premiešanom s trvalými trávnymi porastmi, v okrese Levoča v Prešovskom kraji, v geomorfologickom celku Levočské vrchy, v geomorfologickom podcelku Levočské planiny.

Opis toku
---------

Od prameňa tečie juhovýchodným smerom, v nadmorskej výške 880 m n. m. križuje lesnú cestu do *Torysiek* a zároveň tvorí na svojom toku malú bezmennú vodnú nádrž, preteká cez les *Dolná Žľabová* v *Levoči*, mení smer na východ, v nadmorskej výške 827 m n. m. priberá ľavostranný bezmenný prítok v lese v *Levoči*, v nadmorskej výške 822 m n. m. tečie v blízkosti trojchotárnika medzi obcami Levoča, Torysky a Vyšné Repaše, preteká ďalej územím obce *Vyšné Repaše*, v nadmorskej výške 817 m n. m. priberá pravostranný bezmenný prítok pritekajúci z lúky a lesa v Pavľanoch *Suché lúky*, v nadmorskej výške 812 m n. m. priberá ľavostranný bezmenný prítok, v nadmorskej výške 808 m n. m. priberá pravostranný bezmenný prítok, preteká dolinou *Dlhá dolina*, v nadmorskej výške 795 m n. m. priberá ďalší pravostranný bezmenný prítok, v nadmorskej výške 788 m n. m. priberá ľavostranný bezmenný prítok, obmýva severné svahy vrchu *Panský vrch* s nadmorskou výškou 881 m n. m. v nadmorskej výške 775 m n. m. v lesnom extraviláne ústi do Rovinného potoka v západnej časti územia obce Vyšné Repaše ako jeho ľavostranný prítok. Rovinný potok ústi ďalej do Torysy.
Vodný tok *Žľabová* má šesť bezmenných prítokov.
Vodný tok *Žľabová* vzniká, preteká a ústi do Rovinného potoka v meste Levoča a v obci Vyšné Repaše v okrese Levoča v Prešovskom kraji, v geomorfologickom celku Levočské vrchy, v geomorfologickom podcelku Levočské planiny.

Pôvod názvu
-----------

Hydronymum *Žľabová* na území mesta Levoča a obce Vyšné Repaše má pôvod v toponyme poľa *Žľabová* v *Toryskách*, v oblasti ktorej preteká v pramennej časti svojho toku, s významom *podlhovastá priehlbeň, podlhovasté koryto často značnej dĺžky slúžiace na odvádzanie vody*. Toponymum *Žľabová* bolo sekundárne bez zmeny prenesené na vodný tok, čím bolo utvorené jednoslovné hydronymum *Žľabová* ako súčasť veľmi početnej skupiny názvov v slovenskej toponymii, najmä hydronymii. Názov poľa *Žľabová* v *Toryskách* i susedného lesa *Dolná Žľabová* v území mesta Levoča má pôvod v charakteristickom výskyte topografického objektu *žľab* v priestore pomenúvaného objektu.
Názov potoka *Žľabová* bol štandardizovaný v roku 1993.
V priestore slovenskej hydronymie je hydronymum *Žľabová* jedinečným hydronymom (február 2022).

Referencie
----------

1. ↑  Názvy potokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-02-09.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-02-09]
3. ↑  Priebeh vodného toku Žľabová v Základnej báze údajov geografického informačného systému ZB GIS. Dostupné on-line na  [cit. 2022-02-13].
4. ↑   Geografické názvy okresu Spišská Nová Ves A28. Geografické názvoslovné zoznamy OSN - ČSFR. Bratislava: Slovenský úrad geodézie a kartografie, P-387/1992 z 23.9.1992. 97 s. S. 44, 48, 69, 74, 84, 85, 87, 88, 91.ISBN 80-85672
5. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 12, 122, 165. 079-902-87
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 134, 135, 142.
7. ↑  Geografické názvy okresu Spišská Nová Ves A28. Geografické názvoslovné zoznamy OSN ČSFR. Bratislava: Slovenský úrad geodézie a kartografie, Rozhodnutie č. P-387/1992 z 23.9.1992. 97 s. S. 69, 91,. ISBN 80-85672-00-6.

| * z
* d
* u
Vodné toky v povodí Torysy (od prameňa po Lipiansky potok) |
| --- |
| 
* Beskydský potok
* Bildov
* Černákovec
* Črchľa
* Ďačovský potok
* Filipovec
* Gelharovec
* Gerginovec
* Goduša
* Hanovec
* Holigrund
* Jaškovec
* Kotelec
* Kráľovec
* Kriviansky potok
* **Kučmanovský potok**
* Lačnovský potok
* **Lipiansky potok**
* Oľšavica
* Podrušský potok
* Polomský potok
* Poľana
* Požiarovec
* Putnov
* Ráztoka
* Rohovčík
* Rovinný potok
* **Slavkovský potok**
* Spišský potok
* Stará hájnica
* Suchá dolina
* **Škapová**
* Táborský potok
* Tračov
* Vydrovčík
* Zatrichovec
* Zavartový potok
* Žľabová

 |
| 
Súvisiace šablóny
Vodné toky v povodí Slavkovského potoka
Vodné toky v povodí Škapovej
Vodné toky v povodí Torysy (2. časť)
 |